การชำระให้บริสุทธิ์

ตามความเชื่อในศาสนาคริสต์ การชำระให้บริสุทธิ์1 คร. 6:11 () เป็นกระบวนที่พระเป็นเจ้าทรงช่วยมนุษย์ให้ได้รับความรอดและความบริสุทธิ์ในฝ่ายจิตวิญญาณ ผู้ได้รับการชำระให้บริสุทธิ์เรียกว่า "ผู้บริสุทธิ์" หรือ  "ผู้ศักดิ์สิทธิ์"

ในศาสนาพุทธเรียกการชำระจิตให้บริสุทธิ์จากกิเลสว่าว่า "วิสุทธิ" หรือ "ไตรสิกขา" ซึ่งเป็นหลักธรรมเพื่อการบรรลุมรรคผลนิพพาน

 ศาสนาพุทธ 

ในรถวินีตสูตร พระปุณณมันตานีบุตรกล่าวกับพระสารีบุตรว่าการประพฤติพรหมจรรย์เพื่อบรรลุนิพพานเปรียบเหมือนการนั่งรถ 7 ผลัด นักปฏิบัติต้องประกอบด้วย วิสุทธิ 7 ประการรถวินีตสูตร, พระไตรปิฎก เล่มที่ 12 พระสุตตันตปิฎก เล่มที่ 4 มัชฌิมนิกาย มูลปัณณาสก์ ได้แก่
 ศีลวิสุทธิ
 จิตตวิสุทธิ 
 ทิฏฐิวิสุทธิ
 กังขาวิตรณวิสุทธิ
 มัคคามัคคญาณทัสสนวิสุทธิ 
 ปฏิปทาญาณทัสสนวิสุทธิ
 ญาณทัสสนวิสุทธิ
วิสุทธิแต่ละข้อเป็นปัจจัยส่งเสริมวิสุทธิในข้อต่อไปเป็นลำดับ จนถึงอนุปาทาปรินิพพาน

เมื่อสรุปวิสุทธิ 7 ลงในไตรสิกขา ศีลวิสุทธิคือศีล จิตตวิสุทธิคือสมาธิ ทิฏฐิวิสุทธิ กังขาวิตรณวิสุทธิ มัคคามัคคญาณทัสสนวิสุทธิ ปฏิปทาญาณทัสสนวิสุทธิ และญาณทัสสนวิสุทธิ คือปัญญา

 ศาสนาคริสต์ 
ในศาสนาคริสต์ ความบริสุทธิ์ หมายถึง ความดีพร้อม ปราศจากบาป ทั้งทางจิตวิญญาณ จิตใจ และร่างกาย1 ธส. 5:23 ด้วยการประพฤติตามพระบัญญัติของพระเจ้าอย่างครบถ้วน1 ยน. 3:4 การละเมิดพระบัญญัติแม้เพียงข้อเดียวถือว่าเป็นบาป

คริสต์ศาสนิกชนถือว่ามนุษย์ไม่สามารถชำระตนเองให้บริสุทธิ์ได้ แต่ต้องอาศัยค่าไถ่ของพระคริสต์ และมนุษย์ร่วมรับผิดชอบการชำระนี้โดยการดำเนินชีวิตของตนให้บริสุทธิ์ศิลป์ชัย เชาวน์เจริญรัตน์, หลักความเชื่อคริสเตียนและศาสนศาสตร์ระบบ, กรุงเทพฯ : สถาบันคริสเตียนศึกษาและพัฒนาคริสตจักร, หน้า 150 คือ
 เชื่อฟังพระเป็นเจ้า และทำสิ่งที่พระองค์พอพระทัย
 อ่านคัมภีร์ไบเบิล อธิษฐาน ร่วมการนมัสการพระเจ้ากับพี่น้องคริสตชนและคริสตจักร

 อ้างอิง 
 พระไตรปิฎก ฉบับสยามรัฐ
 พระคริสตธรรมคัมภีร์ ฉบับมาตรฐาน 2011, สมาคมพระคริสตธรรมไทย

หมวดหมู่:ความเชื่อ
หมวดหมู่:คำศัพท์ศาสนา